ไทโฮ (ศักราช)

ไทโฮ ( Taihō) แปลว่า "มหาสมบัติ" เป็นชื่อศักราชญี่ปุ่น กินเวลาตั้งแต่เดือนมีนาคม ค.ศ. 701 ถึงเดือนพฤษภาคม ค.ศ. 704 ตรงกับรัชสมัยจักรพรรดิมมมุ ศักราชก่อนหน้า คือ ชูโจ (ค.ศ. 686–686) ศักราชถัดมา คือ เคอุง (ค.ศ. 704–708)

ความเป็นมา

มีการประกาศให้ใช้ศักราชใหม่ว่า "ไทโฮ" แปลว่า "มหาสมบัติ" เพื่อรำลึกถึงการจัดสร้าง "มหาสมบัติ" คือ การประมวลกฎหมายต่าง ๆ ศักราชใหม่นี้เริ่มตั้งแต่วันที่ 21 เดือน 3 ค.ศ. 701 ตกในราวเดือนมีนาคม ปีนั้น

เหตุการณ์ในปีไทโฮ
 ปีไทโฮที่ 1 (ค.ศ. 701) มีการอนุมัติแผนส่งคณะทูตไปยังราชสำนักถัง
 ปีไทโฮที่ 2 (ค.ศ. 702) มีการตราประมวลกฎหมายไทโฮ (大宝律令) เพื่อปรับปรุงระบบราชการส่วนกลางและบรรลุเป้าหมายการปฏิรูปที่เริ่มมาแต่การปฏิรูปปีไทกะเมื่อ ค.ศ. 646
 ปีไทโฮที่ 2 (ค.ศ. 702) คณะทูต ซึ่งมีอาวาตะ โนะ มาฮิโตะ เป็นหัวหน้า เดินทางสู่ราชสำนักถังทางเรือ เป็นเหตุให้ทูตคณะนี้เป็นที่รู้จักว่า "คณะไทโฮ"

อ้างอิง

ศักราชญี่ปุ่น